Industria aviatică, în criză. CEO Qatar Airways: "E absolut necesar ca guvernele să susțină companiile".
Viitorul nu sună bine pentru industria aviatică. CEO-ul Qatar Airways spune că greul nu a trecut pentru companiile aeriene. Industria va pierde încă 77 de miliarde de dolari în ultima jumătate a anului.
Compania Qatar are o pierdere record, de aproape 2 miliarde de dolari, în anul fiscal 2019-2020. Și nu e un caz singular: 43 de operatori aerieni au dat faliment.Asociația Transportului Aerian crede că industria va pierde încă 77 de miliarde de dolari în ultima jumătate a anului.Nici la anul nu va fi mai bine. Fiecare companie mare va avea pierderi de până la 6 miliarde de dolari."Tot ce e mai rău va urmări orice linie aeriană, nu doar Qatar Airways. În curând, vor fi alte planuri de salvare în lume, alte colapsuri. Pentru că eu cred că acest al doilea val va fi chiar mai rău decât primul. Fiecare țară depinde de propria linie de zbor națională pentru a servi interesele economice ale țării respective, așa că e absolut necesar ca guvernele să susțină companiile", spune Akbar Al Baker, CEO Qatar Airways.